Alar Süda

Metsaülem

Riigimetsa Majandamise Keskus 17.01.2024 nr NJ-HLD-1/63

[alar.suda@rmk.ee](mailto:alar.suda@rmk.ee)

**Estonia kaevanduse tuulutusšurfi nr 211**

**rajamise projekti kooskõlastamine,**

**Ahtme metskond 36 kinnisasja isikliku**

**kasutusõigusega ning ajutise kasutus-**

**õigusega koormamise tingimused**

Käesolevaga edastame Riigimetsa Majandamise Keskusele (edaspidi RMK) kooskõlastamiseks Enefit Power AS poolt koostatud töö nr B.1.2.-211 „Estonia kaevanduse tuulutusšurfi nr 211 rajamise projekt“, mille lahenduse kohaselt kavandatakse Ahtme metskond 36 kinnisasjale (22901:001:0330) tuulutussurfi nr 211 juurdepääsutee ning teenindusplatsi rajamine (3754 m2). Lisaks on Ahtme metskond 36 kinnistule kavandatud ajutine maakasutus šurfi ehituse ajaks väljatava pinnase ajutiseks ladustamiseks (maatükk pindalaga 2457 m2). Ahtme metskond 36 kinnisasja riigivara valitseja on Kliimaministeerium ning volitatud asutus RMK.

Tuulutusšurf nr 211 ja selle juurdepääsutee asuvad Eesti põlevkivimaardla Estonia kaeveväljal. Kaevandamisloa nr KMIN-054 omaja on Enefit Power AS.

Projekti lahenduse realiseerimiseks soovime Ahtme metskond 36 kinnisasjale (katastritunnus 22901:001:0330, registriosa nr 3929650, asukoht Kurtna küla, Alutaguse vald, Ida-Viru maakond, maatulundusmaa 100%, pindala 764,05 ha) seada ligikaudu 3754 m2 ulatuses isikliku kasutusõiguse tuulutusšurfi ja selle juurdepääsutee teenindamiseks vastavalt käesolevale kirjale lisatud isikliku kasutusõigusega koormatava ala plaanile. Isikliku kasutusõiguse soovime seada Enefit Power AS (registrikood nr 10579981, aadress Auvere küla, Narva-Jõesuu linn, 40107 Ida-Virumaa, e-posti aadress [info@enefitpower.ee](mailto:info@enefitpower.ee)) kasuks 15 aastaks tähtaja pikendamise võimalusega.

Lisaks soovime sõlmida maarendilepingu 2457 m2 suurusele maa-alale Ahtme metskond 36 kinnisasjale šurfi ehituse ajaks väljatava pinnase ajutiseks ladustamiseks vastavalt käesolevale kirjale lisatud ajutise kasutusõiguse ala plaanile.

Eeltoodust tulenevalt palume kooskõlastada Enefit Power AS töö nr B.1.2.-211 „Estonia kaevanduse tuulutusšurfi nr 211 rajamise projekt“. Palume esitada RMK ettepanek Ahtme metskond 36 kinnisasja kasutamiseks andmise tasu ja tingimuste kohta tuulutusšurfi ning selle juurdepääsutee rajamiseks ja kasutamiseks. Lisaks palume esitada RMK tingimused Ahtme metskond 36 kinnisasja ajutise kasutuseõigusega koormamiseks šurfi nr 211 ehituse ajaks väljatava pinnase ajutiseks ladustamiseks kavandatava platsi rajamiseks ja kasutamiseks.

Lugupidamisega

(allkirjastatud digitaalselt)

Ave Talli

Enefit Power AS volitatud esindaja

Lisa: Estonia kaevanduse tuulutusšurf nr 211 rajamise projekt

Ahtme metskond 36 kinnistu isikliku kasutusõigusega koormatavate ala plaan

Ahtme metskond 36 kinnistu ajutise kasutusõigusega koormatavate ala plaan

Volitus